2022. aasta Saudi Araabia grand prix

2022. aasta Saudi Araabia grand prix (ametlikult Formula 1 STC Saudi Arabian Grand Prix 2022) oli 2022. aasta Vormel 1 hooaja teine etapp, mis toimus 27. märtsil 2022 Jiddah' ringrajal Saudi Araabias. 

Red Bulli piloot Max Verstappen võitis sõidu Ferrari sõitjate Charles Leclerci, kes sõitis võistluste kiireima ringi, ja Carlos Sainzi ees. Verstappeni võistkonnakaaslane ja parimalt stardikohalt alustanud Sergio Pérez oli neljas.

 Taust 
Etapp toimus 25.–27. märtsil 2022 ja see oli teine Saudi Araabias toiminud etapp Vormel 1 ajaloos, millest eelmine toimus 2021. aasta detsembris. Võistlus toimus nädal pärast Bahreini grand prix'd ja kaks nädalat enne Austraalia grand prix'd.

 Raketirünnakud 
25. märtsil rünnati rakettide ja droonidega Aramco tehaseid Jeddah' külje all, umbes 16 km kaugusel ringrajast, mis põhjustas suure tulekahju. Jeemeni päritolu Huthi mässulised, kes väidetavalt korraldasid rünnaku ka 2021. aasta Diriyah ePrix ajal, võtsid rünnaku eest vastutuse. Musta suitsu oli esimese vabatreeningu ajal rajalt näha. Sõitjate, võistkonnajuhtide ja Vormel 1 tegevdirektor Stefano Domenicali vahelise kohtumise tõttu lükkus teise vabatreeningu algus 15 minutit edasi. Rünnakust hoolimata otsustasid Vormel 1 ja organisaator etapiga plaanipäraselt edasi minna.

GP sõitjate ühendus pidas täiendava kohtumise sama päeva õhtul ja jõudsid otsusele, et jätkavad osalemisega. BBC andmetel kinnitati sõitjatele, et ala on turvaline ning neile tuletati meelde, mis saab siis, kui sõitjad keelduvad etapol osalemast, milleks oli potentsiaalselt riigist lahkumise keelamine.

 Üldarvestus enne etappi 
Charles Leclerc juhtis sõitjate arvestuses pärast esimest etappi kaheksa punktiga oma võistkonnakaaslase Carlos Sainz juuniori ja 11 punktiga Lewis Hamiltoni ees. Konstruktorite arvestuses juhtis Ferrari, Mercedes oli Ferrarist 17 punkti maas ning Haas veel omakorda Mercedesest 17 punkti maas.

 Osalejad 

Sõitjad ja võistkonnad olid samad, mis registreeriti hooaja alguses. Ainukeseks erandiks oli teist etappi järjest Nico Hülkenberg, kes asendas Aston Martini pilooti Sebastian Vettelit, kes oli koroonaviirusest taastumas.

 Rehvivalikud 
Rehvitarnija Pirelli tõi sellele etapile kasutamiseks C2, C3, ja C4 seguga rehvid (vastavalt kõva, keskmise ja pehme segu märgistusega).

 Kriitika 
Korraldajariik Saudi Araabia oli pideva hukkamõistu all kasutades Vormel 1 grand prixd sportswashing'''uks (riigi maine pesemine spordi kaudu). Etapp toimus vaid kaks nädalat peale suurt massihukkamist, kus päevaga hukati 81 väidetavat kurjategijat. Amnesty International ütles, et võistlus ei tohi varjata Saudi Araabia inimõiguste rikkumisi. Reprieve'i juht Maya Foa ütles, Vormel 1 lepingu eesmärk Saudi Araabiaga on pesta Muḩammad bin Salmāni verist režiimi läbi spordi.

Lewis Hamilton kutsus üles Saudi Araabia juhte muutustele ja ütles, et sõitjad ei peaks vastutama võõrustajamaa inimõiguste küsimuses.

 Vabatreeningud 
Etapi jooksul peeti kolm tunni aja pikkust vabatreeningut. Esimesed kaks sessiooni peeti 25. märtsil 2022 kell 17 ja 20 kohaliku aja järgi (UTC+03:00). Kolmas vabatreening leidis aset 26. märtsil kell 17. Ferrari piloot Charles Leclerc oli kõikidel vabatreeningutel kiireim, edestades Red Bulli sõitjat Max Verstappenit; Leclerc ja tema võistkonnakaaslane Carlos Sainz juunior olid sunnitud teise vabatreeningu varem lõpetama, sest mõlemad sõitsid seina.

 Kvalifikatsioon 
Kvalifikatsioon toimus 26. märtsil kell 20 kohaliku aja järgi (UTC+03:00) ja kestis tund aega. Mercedese sõitja Lewis Hamilton kukkus esimeses kvalifikatsioonivoorus välja esimest korda alates 2017. aasta Brasiilia grand prix'st ja esimest korda puhtalt tempo puudumise tõttu alates 2009. aasta Suurbritannia grand prix'st. Esimeses voorus tõi Williamsi piloot Nicholas Latifi rajale punased lipud pärast tema avariid. Peale väikest pausi kukkusid esimeses voorus välja AlphaTauri sõitja Yuki Tsunoda, mõlemad Williamsi sõitjad Latifi ja Alexander Albon, Nico Hülkenberg Aston Martiniga ja Hamilton. Teises voorus tulid taas punased lipud välja, kui Haasi sõitja Mick Schumacher tegi avarii, milles ta väga viga ei saanud, aga saadeti siiski haiglasse ülevaatusele. Sessioon jätkus pärast pikka pausi ning välja kukkusid Aston Martini sõitja Lance Stroll, Schumacher, Zhou Guanyu Alfa Romeoga ning mõlemad McLareni sõitjad Daniel Ricciardo ja Lando Norris. Ricciardo, kes kvalifitseerus 12. kohal, sai karistada 3 kohta stardirivis, sest ta takistas Alpine'i sõitjat Esteban Oconi.

Viimases kvalifikatsioonivoorus võttis oma esimese parima stardikoha Red Bulli sõitja Sergio Pérez Charles Leclerci ja Carlos Sainz juuniori Ferraride ees. Selle tulemusena püstitas Pérez uue rekordi, osaledes 215. grand prix''l enne esimest parimat stardikohta. Pérezi võistkonnakaaslane Max Verstappen oli neljas Oconi ja George Russelli ees. Kuigi Schumacher sai meditsiinitöötajatelt loa osaleda, otsustas Haas startida ühe autoga, sest Schumacheri väga katkise auto sõiduks parandamine seaks ohtu tema osalemise järgmise etapil Austraalias piiratud varuosade koguse tõttu.

 Kvalifikatsiooni tulemused 
 Koht  Sõitja Konstruktor  Stardikoht Q1 Q2 Q3 1 11  Sergio Pérez Red Bull Racing-RBPT 1:29,705 1:28,924 1:28,200 1 2 16  Charles Leclerc Ferrari 1:29,039 1:28,780 1:28,225 2 3 55  Carlos Sainz jun Ferrari 1:28,855 1:28,686 1:28,402 3 4 1  Max Verstappen Red Bull Racing-RBPT 1:28,928 1:28,945 1:28,461 4 5 31  Esteban Ocon Alpine-Renault 1:30,093 1:29,584 1:29,068 5 6 63  George Russell Mercedes 1:29,680 1:29,618 1:29,104 6 7 14  Fernando Alonso Alpine-Renault 1:29,978 1:29,295 1:29,147 7 8 77  Valtteri Bottas Alfa Romeo-Ferrari 1:29,683 1:29,404 1:29,183 8 9 10  Pierre Gasly AlphaTauri-RBPT 1:29,891 1:29,418 1:29,254 9 10 20  Kevin Magnussen Haas-Ferrari 1:29,831 1:29,546 1:29,588 10 11 4  Lando Norris McLaren-Mercedes 1:29,957 1:29,651N/A 11 12 3  Daniel Ricciardo McLaren-Mercedes 1:30,009	 1:29,773N/A 14 13 24  Zhou Guanyu Alfa Romeo-Ferrari 1:29,978 1:29,819N/A 12 14 47  Haas-Ferrari 1:30,167 1:29,920N/A— 15 18  Lance Stroll  1:30,256	 1:31,009N/A 13 16 44  Lewis Hamilton Mercedes 1:30,343	N/AN/A 15 17 23  Alexander Albon Williams-Mercedes 1:30,492N/AN/A 16 18 27  Nico Hülkenberg  1:30,543	N/AN/A 17 19 6  Nicholas Latifi Williams-Mercedes 1:31,817N/AN/A 18 107% aeg: 1:35,074 — 22  Yuki Tsunoda AlphaTauri-RBPT —N/AN/A 19Allikas:

 Sõit 
Sõit algas 27. märtsil kell 20 kohaliku aja järgi (UTC+03:00) ja kestis 50 ringi. Yuki Tsunoda autol ilmnes jõuallikarike stardirivvi sõites ja ta katkestas enne sõidu algust. Pérez hoidis peale starti liidrikohta Leclerci, Verstappeni ja Sainzi ees. Nicholas Latifi sõitis 15. ringil seina, mis tõi rajale turvaauto, vahetult pärast Pérezi esimest boksipeatust; Leclerc ja Verstappen tegid oma peatused turvaauto rajaloleku ajal ja naasid rajale Pérezi ette. Mehhiklane sõitis boksist väljunud Sainzist reeglitevastaselt mööda ja pidi oma koha turvaauto lahkudes hispaanlasele loovutama.

Suurema osa sõidust püsis keskväli tihedalt koos; Alpine'i sõitjate Fernando Alonso ja Esteban Oconi vahel käis mitu ringi suur duell ja nad vahetasid pidevalt kohtasid. Lahing lõppes, kui võistkond ütles Oconile, et ta oma kohta hoiaks. Alonso, Daniel Ricciardo ja Valtteri Bottas katkestasid 35.–36. ringi vahel mehaaniliste probleemide tõttu. Leclerc ei suutnud Verstappenit hoida DRSi ulatusest välja pärast virtuaalse turvaauto režiimi 37. ringil.

Ringidel 42–43 pidasid Leclerc ja Verstappen maha tiheda DRS-i lahingu, kus kumbki sõitja ei tahtnud 27. kurvis olla ees ja olla haavatav stardisirgel ja esimeses kurvis. 47. ringil põrkasid kokku Alexander Albon ja Lance Stroll, kellest esimene oli sunnitud katkestama. Kollased lipud esimeses kurvis tähendasid Leclerci rünnaku lõppu 48. ringil ning Verstappen võitis sõidu Leclerci ja Sainzi ees. Pärast sõitu sattusid Kevin Magnussen, Sainz ja Pérez kohtunike uurimise alla, sest nad ei võtnud kollaste lippude alas piisavalt hoogu alla. Keegi nendest aga karistada ei saanud. See oli Verstappeni hooaja esimene ja üldse 21. etapivõit. Tegu oli ka Hamilton 180. stardiga Mercedese roolis, ületades Michael Schumacheri ühe võistkonna eest alustatud sõitude rekordi.

Alates Austraalia grand prix'st keelustas FIA taktika, mida Verstappen rakendas turvaauto lahkumise järel, kus ta kiirendas ja pidurdas agressiivselt ja sõitis ees oleva auto kõrvale. Samasugust taktikat kasutas ka 2021. aasta Abu Dhabi ja 2022. aasta Bahreini grand prix'l. Uue reegli järgi peab võistleja sõitma ühtlases tempos ja ei tohi teha järske manöövreid ning keelati ära ees oleva auto kõrvale sõitmine.

 Sõidu tulemused 
 Koht  Sõitja Konstruktor Ringid Aeg/katkestanud Stardikoht Punktid 1 1  Max Verstappen Red Bull Racing-RBPT 50 1:24:19,293 4 25 2 16  Charles Leclerc Ferrari 50 +0,549 2 19 3 55  Carlos Sainz jun Ferrari 50 +8,097 3 15 4 11  Sergio Pérez Red Bull Racing-RBPT 50 +10,800 1 12 5 63  George Russell Mercedes 50 +32,732 6 10 6 31  Esteban Ocon Alpine-Renault 50 +56,017 5 8 7 4  Lando Norris McLaren-Mercedes 50 +56,124 11 6 8 10  Pierre Gasly AlphaTauri-RBPT 50 +1:02,946 9 4 9 20  Kevin Magnussen Haas-Ferrari 50 +1:04,308 10 2 10 44  Lewis Hamilton Mercedes 50 +1:13,948 15 1 11 24  Zhou Guanyu Alfa Romeo-Ferrari 50 +1:22,215 12  12 27  Nico Hülkenberg  50 +1:31,742 17 13 18  Lance Stroll Aston Martin Aramco-Mercedes 49 +1 lap 13  14 23  Alexander Albon Williams-Mercedes 47 Kokkupõrke kahjud 16  77  Valtteri Bottas Alfa Romeo-Ferrari 36 Jahutussüsteem 8   14  Fernando Alonso Alpine-Renault 35 Veepump 7   3  Daniel Ricciardo McLaren-Mercedes 35 Käigukast 14   6  Nicholas Latifi Williams-Mercedes 14 Avarii 18  22  Yuki Tsunoda AlphaTauri-RBPT 0 Jõuallikas—  47  Haas-Ferrari 0 —Kiireim ring:  Charles Leclerc (Ferrari) – 1:31,634 (48. ring)Allikas:

 MM-punktid pärast sõitu 

+ Sõitjate MM-sarja punktiarvestus Koht Sõitja Punktid 10px 1  Charles Leclerc 45 10px 2  Carlos Sainz jun 33 10px 16 3  Max Verstappen 25 10px 4  George Russell 22 10px 2 5  Lewis Hamilton 16Allikas:+ Konstruktorite MM-sarja punktiarvestus Koht Sõitja Punktid 10px 1  Ferrari 78 10px 2  Mercedes 38 10px 7 3  Red Bull Racing-RBPT 37 10px 1 4  Alpine-Renault 16 10px 2 5  Haas-Ferrari 12Allikas:

 Märkus. Esitatud on ainult esiviisik.

 Viited 

Kategooria:2022. aasta Vormel 1 hooaeg